CELEX: 62011CJ0192
Language: hu
Date: 2012-01-26 00:00:00
Title: A Bíróság (hetedik tanács) 2012. január 26-i ítélete. # Európai Bizottság kontra Lengyel Köztársaság. # Tagállami kötelezettségszegés - 2009/147/EK irányelv - A vadon élő madarak védelme - A védelmi rendszer terjedelme - Az irányelvben előírt tilalmaktól való eltérések. # C-192/11. sz. ügy

A Bíróság (hetedik tanács) 2012. január 26‑i ítélete – Bizottság kontra Lengyelország
      (C‑192/11. sz. ügy)
      „Tagállami kötelezettségszegés – 2009/147/EK irányelv – A vadon élő madarak védelme – A védelmi rendszer terjedelme – Az irányelvben előírt tilalmaktól való eltérések”
      1.                     Környezet – A vadon élő madarak védelme – 2009/147 irányelv – Hatály – Az Unió európai területén természetesen előforduló,
            vadon élő fajok – Teljes és hatékony védelem szükségessége (2009/147 európai parlamenti és tanácsi irányelv, 1. cikk) (vö. 23–25. pont)
      2.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EUMSZ 258. cikk) (vö. 27., 42. pont)
      3.                     Intézmények jogi aktusai – Irányelvek – A tagállamok általi végrehajtás – Közigazgatási gyakorlat útján történő végrehajtás
            – Elégtelenség (EUMSZ 288. cikk, harmadik bekezdés; 2009/147 európai parlamenti és tanácsi irányelv) (vö. 48. pont)
      4.                     Környezet – A vadon élő madarak védelme – 2009/147 irányelv – Jogalkotás nélküli átültetés – Korlátok – Közös természeti örökség
            kezelése – A pontos átültetésre vonatkozó tagállami kötelezettség (2009/147 európai parlamenti és tanácsi irányelv) (vö. 56–58. pont)
      5.                     Környezet – A vadon élő madarak védelme – 2009/147 irányelv – A tagállamok általi végrehajtás – Az irányelvben megállapított
            tilalmaktól való eltérések engedélyezésének feltételei (2009/147 európai parlamenti és tanácsi irányelv, 9. cikk) (vö. 72.,
            73., 75., 78. pont)
      Tárgy
      
         
               Tagállami kötelezettségszegés – A vadon élő madarak védelméről szóló, 2009. november 30‑i 2009/147/EK európai parlamenti és
                  tanácsi irányelv (HL L 20., 7. o.) 1. cikkének, 5. cikkének, valamint 9. cikke (1) és (2) bekezdésének a megsértése – Hatály
                  – A védelemnek kizárólag a nemzeti területen élő madárfajokra történő korlátozása – Az irányelvben előírt tilalmaktól való
                  eltérések feltételeinek nem megfelelő meghatározása.
               
            Rendelkező rész
      
         
                  1)
               
               
                  
               
               
                  	A Lengyel Köztársaság – mivel nem terjesztette ki a nemzeti védelmi intézkedéseket valamennyi olyan vadon élő, a tagállamok
                     európai területén honos madárfajra, amely a vadon élő madarak védelméről szóló, 2009. november 30‑i 2009/147/EK európai parlamenti
                     és tanácsi irányelv alapján védelemben részesül, és nem határozta meg megfelelő módon azon feltételeket, amelyek betartása
                     mellett az irányelvben előírt tilalmaktól el lehet térni – nem teljesítette az említett irányelv 1. cikkéből, 5. cikkéből,
                     és 9. cikkének (1) és (2) bekezdéséből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Lengyel Köztársaságot kötelezi a költségek viselésére.